OzLabs/hebrew-wiki-articles huggingface dataset:
שריר הזרוע הדו-ראשי

שריר הזרוע הדו-ראשי או שריר הקיבורת (TA: Musculus biceps brachii) הוא שריר, הנמצא במדור הקדמי של הזרוע. כפי שמובן משמו, שריר זה מורכב משני ראשים. מקור הראשים באזור הכתף, והם מתאחדים למבנה אחד המתחבר לאמה באזור המרפק. שריר הזרוע הדו-ראשי עובר מעל לשני מפרקים ופעולתו משפיעה על הכתף (ככופף) ועל המרפק (ככופף וכמסובב כלפי מעלה של האמה). פעולות כגון הידוק בורג בעל הברגה רגילה בעזרת יד ימין נעשות על ידי השריר. את סך פעולותיו בכתף ובמרפק ניתן לתאר כהרמת אובייקט והגשתו לפה.

שריר הזרוע הדו-ראשי הוא אחד השרירים המוכרים בגוף, השריר שטחי וממוקם מיד מתחת לעור וצורתו מוגדרת היטב גם באנשים בעלי מסת שרירים לא מפותחת.

== תיאור ==

ראשי שריר הזרוע הדו-ראשי מכונים הראש הארוך של שריר הזרוע הדו-ראשי (Caput longum musclus bicipitis brachii) והראש הקצר של שריר הזרוע הדו-ראשי (Caput breve musclusbicipitis brachii). מקורם של שני הראשים בעצם השכם ולאחר איחודם, נאחז השריר בעצם החישור ובשרירי האמה.

גיד הראש הארוך של השריר נאחז בגבשושית הרום גומתית של עצם השכם (Tuberculum supraglenoidale). הגיד עובר דרך קופסית מפרק הכתף ויוצא מהקופסית לאחר שחלף בחריץ בין הגבשושיות (Sulcus intertubercularis) של עצם הזרוע. גיד הראש הקצר נאחז בזיז החרטום של עצם השכם (Processus coracoideus).

באזור המרוחק קמעא ממרכז הזרוע, מתאחדים שני ראשי השריר למבנה אחד המתחבר דרך גיד לגבששת החישור של עצם החישור ולאֲלַל הדו-ראשי (Aponeurosis musculi bicipitis brachii; Aponeurosis bicipitalis; Lacertus fibrosus, המורכב מרקמה פיברוטית חזקה). אלל הדו-ראשי מחובר לגיד השריר מצידו האחד ומתאחד עם רקמות השרירים הכופפים שבאמה מצידו השני.

=== תפקוד ===
שריר הזרוע הדו-ראשי חולף מעל לשלושה מפרקים ופעולתו משפיעה על שלושתם:
*מפרק הזרוע - שריר עזר בעת כיפוף.
*מפרק הזרוע והגומד - השריר מכופף את המרפק המיושר אלא שצורת פעולתו משתנה מרגע שהמרפק כבר מכופף ותלויה במנח האמה: כאשר האמה מסובבת כלפי מעלה, פועל השריר כמכופף של המרפק אך כאשר האמה מסובבת כלפי מטה, השריר כמעט שאינו פועל בכיפוף המרפק.
*מפרק החישור והגומד המקורב - השריר פועל בחוזקה כמסובב כלפי מעלה של האמה.

== עצבוב==
שריר הזרוע הדו-ראשי מעוצבב (מקושר על ידי עצבים לשאר הגוף) על ידי שורשי העצב הצוואריים החמישי והשישי (C4,C5,C6) דרך עצב השריר והעור (Nervus musculocutaneus).

== מן המקורות ==
השריר מוזכר מספר פעמים במקורות תחת השם "שריר הקיבורת", כציון המקום עליו יש להניח תפילין של יד. בתורה כתוב: "וְהָיָה לְאוֹת עַל-יָדְכָה, וּלְטוֹטָפֹת בֵּין עֵינֶיךָ". התלמוד מבאר: "אך חלק שאני הכא דבגולגולת תלא רחמנא אמר מר ידך זו קיבורת מנלן דת"ר על ידך זו גובה שביד אתה אומר זו גובה שביד או אינו אלא על ידך ממש אמרה תורה הנח תפילין ביד והנח תפילין בראש מה להלן בגובה שבראש אף כאן בגובה שביד". 

הרמב"ם מציין שוב את מקום הנחת תפילין של יד וכן מתאר כיצד נראה השריר מבחוץ: "ושל יד קושר אותה על שמאלו על הקיבורת, והוא הבשר התפוח שבמרפק שבין פרק הכתף ובין פרק הזרוע".

== ראו גם ==
* אנטומיה טופוגרפית (גפה עליונה במבט קדמי, גפה עליונה במבט אחורי)
* אנטומיה - מונחים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
זרוע דו-ראשי
ביטוח חיים

ביטוח חיים הוא הסכם ביטוח בין חברת ביטוח למבוטח, המקנה הטבה כספית במקרה של פגיעה בגופו של המבוטח, ובעיקר במקרה מותו. ההטבה הכספית ניתנת בצורה של סכום חד-פעמי, או בצורה של קצבה חודשית. בתמורה לביטוח משלם המבוטח פרמיה חד-פעמית או תקופתית (לרוב חודשית).

==מאפיינים==
ביטוח חיים בא להגן מפני הסיכון של אובדן היכולת להתפרנס, ובהתאם לכך, ההטבה הכספית למבוטח (או למוטבים שבחר) משולמת כאשר קורה אחד המקרים הבאים (הפירוט המדויק משתנה בהתאם לסוג הביטוח):
* מות המבוטח.
* הגעת המבוטח לגיל שנקבע בפוליסה (בדרך כלל גיל פרישה).
* הפיכת המבוטח לנכה, כך שנפגעת יכולתו לפרנס את עצמו.

פוליסות ביטוח חיים הן משלושה סוגים:
* פוליסת ריסק: פוליסה שבה התשלום החודשי משמש לביטוח מפני סיכון מוות בלבד (או מוות ונכות), ללא מרכיב של חיסכון. פוליסה זו אינה מבטיחה כלל פרנסה לעת זקנה. בין פוליסות הריסק ניתן למצוא גם את ביטוח החיים למשכנתא.
* פוליסת חיסכון: פוליסה שבה התשלום החודשי משמש לחיסכון בלבד, ללא התייחסות לסיכוני מוות ונכות. במקרה של מוות או נכות מקבל המבוטח (או מוטביו) את הסכום שנצבר בפוליסה (כך שלמעשה אין בה מרכיב של ביטוח). עד לסוף 2007 יכול היה מבוטח בישראל במסלול זה למשוך את כספו, בבוא העת, בבת אחת (מסלול הוני) או בתשלומים חודשיים (מסלול קצבתי). מתחילת 2008 ניתן להפקיד כספים במסלול קצבתי בלבד.
* ביטוח מעורב: זהו הדגם הנפוץ של ביטוח חיים, הכולל מענה לכל שלושת הסיכונים: מוות, נכות וזקנה. הוא למעשה תערובת של שני הסוגים הקודמים - יש בו מרכיב של ריסק ומרכיב של חיסכון. כאשר ביטוח זה נרכש במסגרת מקום העבודה נהוג לכנותו "ביטוח מנהלים", אך אין בינו ובין ניהול ולא כלום, והוא נמכר גם לעובדים זוטרים.

סוג שונה של ביטוח חיים הוא ביטוח אריכות ימים, שבו מבוטח שהגיע לגיל פרישה, ומתכנן לחיות מחסכונותיו במשך עשרים שנה, למשל, מבטח עצמו מפני הסיכון שיאריך ימים גם לאחר שיכלה את כל חסכונותיו.

==ביטוח חיים בספרות ההלכה==
ביטוח החיים נדון בספרות השו"ת במאה העשרים. הדיונים נדונו סביב השאלות:
* האם ביטוח חיים מצביע על חוסר ביטחון באל מבחינה כלכלית;
* האם חתימה על ביטוח חיים יש בה פתיחת פה לשטן. בנוסף נידונו השאלות:
* איזה סוג ביטוח חיים מועדף לפי היהדות;
* התמודדות עם סעיף בביטוח המחייב ניתוח בגופה לאחר המוות.

פוסקים שונים הצביעו על כך שחובת ההשתדלות לפרנסה מצדיקה אף רכישת ביטוח חיים, כשלדעתם ההשתדלות אינה סותרת את הביטחון באל; אחרים ציינו לפי התלמוד שמעלה גדולה יותר היא להימנע מביטוח חיים אף שאין איסור בכך.

ביחס למושג פתיחת פה לשטן בשו"ת לחם שלמה קבע שמותר לאדם להכין את עצמו למוות; כשהוא מציין שגם דודו שהיה בקיא בחכמת התורה ביטח את עצמו.

הרב משה פיינשטיין טוען שאף שאין זו הלכה, לפי השקפת היהדות מומלץ שאדם ירכוש ביטוח חיים אשר התגמולים מתקבלים לאחר מותו יותר מאשר ביטוח המעניק את התגמולים בגיל מסוים.

==ראו גם==
* ביטוח חיים תקופתי
* ערך סילוק

==לקריאה נוספת==
* יהודה כהנא, ספר ביטוח החיים, הפנסיה והגמל בישראל, הוצאת עתרת, 1988, חלק ו': הסדרי ביטוח חיים.

==קישורים חיצוניים==

* 
* 
*[https://www.harel-group.co.il/Insurance/life/information/Pages/what-is-life-insurance.aspx?InitialTabId=Ribbon%2EPublishTab&VisibilityContext=WSSTabPersistence מה חשוב לדעת לפני שבוחרים ביטוח חיים], באתר הראל ביטוח ופיננסים
*[https://www.clalbit.co.il/lifeins/faq/lifeinsurancerefresh/ מתי חשוב לחדש את ביטוח החיים], באתר כלל ביטוח ופיננסים

== הערות שוליים ==

קטגוריה:ביטוח
שון לנון

שון טארו אונו לנון (באנגלית: Sean Taro Ono Lennon; נולד ב-9 באוקטובר 1975) הוא זמר, מלחין ושחקן אמריקאי, בנם של המוזיקאים ופעילי השלום ג'ון לנון ויוקו אונו. החל משנת 2015 הוא חבר בלהקת The Claypool Lennon Delirium.

== חייו ==
=== ילדותו ===
שון לנון נולד בעיר ניו יורק. לאחר הולדתו, טיפל בו אביו, ג'ון לנון, עד להירצחו בשנת 1980, כאשר היה בן חמש. הוא חונך בשני בתי ספר פרטיים יוקרתיים באינסטיטוט לה רוזי בשווייץ (בו גם למדו הנסיך אדוארד, אלברט השני מלך הבלגים ודודי אל פייד) ובבית הספר דאלטון, בעיר ניו יורק.

=== שנותיו הראשונות במוזיקה ===
הקלטתו הראשונה הייתה באלבומה של אימו, "עונת הזכוכית" המבוסס על סיפור שאביו נהג לספר לו. בגיל 9, הוא ביצע את השיר "זה בסדר" (It's Alright) המופיע באלבום הצדעה לאימו בשם "לכל איש יש אישה", משנת 1984. בשנת 1988 הופיע שון בקבוצת השחקנים של "Moonwalker" של מייקל ג'קסון. שון העיד כי העבודה עם ג'קסון הייתה בגדר חוויה מפרה עבורו. מאוחר יותר במהלך חייו, נסיונותיו לפרוץ כמוזיקאי רציני באו לידי ביטוי בשיתוף פעולה עם יוצרים אחרים: הוא הופיע באלבום של לני קרביץ "Mama Said", בשנת 1991 וכן הקים להקת רקע לאלבומה של אימו, "Rising", בשנת 1995.

=== השפעות מוזיקליות ===
שון לנון טען שבריאן וילסון והביץ' בויז היו מקור השראה ראשון במעלה עבור שיריו וריאיון שערך עם בריאן וילסון מופיע באלבום בעל תפוצה מוגבלת בעל השם "מילים ומוזיקה". במהלך ההפצה של האלבום "אל תוך השמש" (Into The Sun), שון הרבה לדבר אודות הערצתו ללהקה הברזילאית אוס מוטנטס. בעת שהותו בברזיל הופיע שון עם ארנלדו בפטיסטה (נגן הבס והזמר של אוס מוטנטס). לאחר מכן הוא עיצב את העטיפה לאלבום הלהקה משנת 2000 הקרוי "Tecnicolor". שון אף ציין בעת ראיונות את השפעת הביטלס והוריו.

== דיסקוגרפיה ==
===אלבומים===
*"אל תוך השמש" (1998) U.S. #153
*"אש ידידותית" (2006) U.S. #152

==קישורים חיצוניים==

* 

* 
* [https://web.archive.org/web/20050914055817/http://newyorkmetro.com/nymetro/arts/music/features/2733/ "Sean Lennon', מאמר מהניו יורק טיימס 05/18/98]
* [http://www.ilikemusic.com/interviews/Sean_Lennon_interview_friendly_fire-3006 Sean Lennon ריאיון משנת 2006 עם שון לנון]
* [https://web.archive.org/web/20090602132645/http://www.videostatic.com/vs/2006/week40/index.html#entry-13223555 ריאיון עם מישל סיווטה המנהל]
* [http://www.thedepaulia.com/story.asp?artid=1953&sectid=5 ריאיון עם שון לנון מ-1 בדצמבר 2006]

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:גיטריסטים בריטים
קטגוריה:זמרים בריטים
קטגוריה:זמרי רוק אמריקאים
קטגוריה:מוזיקאי רוק
קטגוריה:מוזיקאים בריטים
קטגוריה:ג'ון לנון
קטגוריה:אמריקאים ממוצא אנגלי
קטגוריה:אמריקאים ממוצא יפני
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1975
שריר החזה הקטן

שריר החזה הקטן (TA: Musculus pectoralis minor) הוא שריר דק בעל צורה משולשת, הנמצא בחלקו הקדמי של כלוב הצלעות, עמוק יותר משריר החזה הגדול. השריר נאחז בכלוב הצלעות בצידו האחד ובעצם השכם בצידו השני וכך יכול לתפקד כמייצב של עצם השכם או בהנעתה לכיוון מטה וקדימה על כלוב הצלעות (פעולה העשויה להתבטא בהבלטת הזווית התחתונה של עצם השכם). כאשר עצם השכם מקובעת לכלוב הצלעות על ידי שרירים אחרים, יכול שריר החזה הקטן לתפקד כשריר עזר בשאיפה מאומצת על ידי הרמת הצלעות.

== תיאור ==
תחילתו של שריר החזה הקטן בצלעות מספר שלוש, ארבע וחמש, בסמוך לסחוס הצלעי. השריר נאחז בצידו המרוחק בזיז החרטום של עצם השכם.

את השריר עוטפת רקמה פיברוטית חזקה המכונה חיתולית הבריח והחזה (Fascia clavipectoralis).

== עצבוב ==
שריר החזה הקטן מעוצבב על ידי שורשי העצב הצווארי השמיני והחזי הראשון (C8, T1) דרך עצב החזה הקדמי התיכון (Nervus pectoralis medialis).

==קישורים חיצוניים==

קטגוריה:ערכים שבהם תבנית בריטניקה אינה מתאימה
חזה קטן
משה סורוקה

משה סורוקה{{תמונה להחלפה}}
משה סוֹרוֹקָה (מאי 1903 – 15 באוגוסט 1972) היה איש מִנהל רפואי ישראלי, מחלוצי הרפואה הציבורית בישראל, שכיהן כמנהל האדמיניסטרטיבי ואחר כך כמנהל הכללי של קופת חולים כללית בשנות ה-50 והיה אחראי להקמת שורה של מוסדות בריאות בארץ.

==ביוגרפיה==
סורוקה נולד בעיירה וולקוביסק שבפלך גרודנו בבלארוס (בין שתי מלחמות העולם בפולין). ביולי 1920, כשהיה בן 17, עלה לארץ ישראל בראשית העלייה השלישית ועבד בסלילת כביש חיפה-ג'דה. לאחר מאורעות תרפ"א (1921) נמנה עם 250 הפועלים העברים שגויסו לכיבוש העבודה במושבה חדרה, ונבחר כנציג מועצת הפועלים לקופת חולים. בקיץ 1922 ניהל את בית המרפא לחולי שחפת בצפת.
בנובמבר 1923 החל לעבוד לצד ד"ר בן-ציון הירשוביץ (הראל) בניהול אדמיניסטרטיבי של בית החולים ובית היולדות של קופת החולים הכללית במעיין חרוד (לימים בית חולים העמק בעפולה). ניהל את שירותי קופת החולים בעמק ואת מערך השירות לרפואה ראשונית ביישובים החקלאיים, והיה מעורב בהקמת בית חולים העמק בראשית שנות ה-30.
בשנת 1932 התמנה למנהל מחוז המושבות של קופת חולים (שכלל את יהודה, השומרון והשרון, מבאר טוביה בדרום ועד תל מונד בצפון), והיה ממייסדי בית חולים בילינסון בפתח תקווה.
ב-1935 נבחר למרכז קופת החולים הכללית, כיהן בו כמנהל הכספים והיה לסמכות הבלתי רשמית בתחום בניית מוסדות הקופה – מרפאות, מרכזי אבחון ובתי חולים.
בשנת 1968, בוועידה השמינית של קופת חולים, נבחר לתפקיד יו"ר מרכז קופת חולים, שבו כיהן עד מותו.

מיוחס לו תפקיד מרכזי בהקמת בתי החולים של קופת חולים, ובראשם בית החולים של באר שבע (שלאחר מותו נקרא על שמו, המרכז הרפואי האוניברסיטאי סורוקה), המרכז הרפואי קפלן ברחובות, בית לוינשטיין (בית חולים שיקומי) ברעננה, המרכז הרפואי יוספטל באילת, המרכז הרפואי הגריאטרי הרצפלד בגדרה ומרכז לבריאות הנפש גהה בפתח תקווה. בנוסף, היה אחראי להקמה של שורה ארוכה ומפוארת של מוסדות בריאות נוספים, בהם מרפאות, מעבדות ומכוני מחקר ובתי הבראה.

סורוקה נפטר מהתקף לב באוגוסט 1972, בגיל 69. הותיר את אשתו שרה, בן ובת ונכדים. נקבר בבית הקברות סגולה בפתח תקווה.

בנוסף לבית החולים בבאר שבע, יש על שמו של סורוקה רחובות בחיפה ובפתח תקווה.

שני אחיו הצעירים ואמם אֶטְל עלו לארץ ישראל אחריו ב-1925, לאחר שנפטר אבי המשפחה. חנוך סורוקה (1905–1970) היה מפעילי תנועת המושבים ומפא"י, ממייסדי בית ברל ומנהלו האדמיניסטרטיבי עד מותו, וממייסדי מדרשת בן-גוריון.
אחיהם הצעיר אליהו סורוקה (נפטר ב-1973) היה המנהל האדמיניסטרטיבי של בית חולים מאיר ובית חולים בילינסון.

==לקריאה נוספת==
* עדית זרטל, ימים ומעשים: סיפור חייו של משה סורוקה, תל אביב: מחברות לספרות, תשל"ה.
* שלום סטפן גראייק, חיים דורון, יעקב רכטר, 'עשר שנים בלי משה סורוקה ז"ל', מידע לרופא (כתב-עת לבעיות רפואה) 31 (1982), 25–30.

==קישורים חיצוניים==
* [https://hospitals.clalit.co.il/soroka/he/about/Pages/moshe-soroka.aspx משה סורוקה] באתר המרכז הרפואי סורוקה
* , 
* 
* 
* 
* 
* 
* 
* , (על סורוקה, עם הופעת הביוגרפיה מאת עדית זרטל, "ימים ומעשים")
* 

משנתו:
* , (לרגל יובל לקופת חולים)
* 
* 
* 
* 
* 
* 

==הערות שוליים==

קטגוריה:מנכ"לים ישראלים
קטגוריה:סגל שירותי בריאות כללית
קטגוריה:אנשי העלייה השלישית
קטגוריה:אישים שעל שמם בתי חולים בישראל
קטגוריה:אישים הקבורים בבית הקברות סגולה
קטגוריה:ישראלים שנולדו ב-1903
קטגוריה:ישראלים שנפטרו ב-1972
קשורות

קשורות (באנגלית: Bound) הוא סרט פשע אמריקני מבית האחיות וצ'אוסקי שיצא לאקרנים בשנת 1996. בסרט כיכבו ג'ניפר טילי וג'ינה גרשון.

הסרט זכה בפרס הקולנוע של MTV לשנת 1997 בקטגוריית best kiss על הנשיקה הלסבית בין טילי לגרשון.

==תקציר העלילה==
קורקי (ג'ינה גרשון) משתחררת לאחר חמש שנות מאסר בכלא ועובדת בשיפוצים אצל ויולט (ג'ניפר טילי) - אשתו של מאפיונר בשם סיזר (ג'ו פנטוליאנו). ויולט היא ביסקסואלית ואינה מחבבת את בעלה כלל, אולם חיה איתו בגלל כספו הרב. מהרגע הראשון נמשכת ויולט אל קורקי. בין השתיים מתפתחת מערכת יחסים לוהטת. השתיים מתכננות להתעשר בשני מיליון דולר על חשבון הפשע המאורגן ולברוח, כדי לגור יחד.

==קישורים חיצוניים==

קטגוריה:סרטי 1996

קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטים ארוטיים
קטגוריה:סרטי מותחן ארוטיים
קטגוריה:סרטי להט"ב אמריקאיים
קטגוריה:סרטים באנגלית
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סרטים אמריקאיים משנת 1996
ט"ו באב

==חגים ומועדים==

* יום קורבן עצים של בני זתוא בן יהודה וכל עם ישראל
* סוף עונת עיקר הקיץ ותחילת עונת החום החלש

==אירועים היסטוריים==
* ה'תרמ"ב – שבעה עשר מייסדי המושבה ראשון לציון עלו על הקרקע
* ה'תרע"ח – הונחה אבן הפינה לאוניברסיטה העברית בירושלים
* ה'תש"ג – פריצת מרד גטו ביאליסטוק, עם התחלת חיסולו על ידי הנאצים
* ה'תש"ד – אנה פרנק ובני משפחתה נתפסים בידי הגסטאפו באמסטרדם 
* ה'תש"ח – הוקם קיבוץ יפתח
* ה'תשכ"ט – ההתנחלות קיבוץ ראש צורים עלתה על הקרקע
* ה'תשמ"ב – נחנך בית הכנסת הגדול בירושלים
* בעבר, ט"ו באב היה היום שבו נערך פנקס הבוחרים של ישראל, כלומר היו מכינים פנקס בוחרים פעם בשנה, ביום ט"ו באב, וכאשר הייתה מתקיימת מערכת בחירות, לכנסת או לרשויות המקומיות, היה יכול להצביע רק מי שמלאו לו 18 לפני ט"ו באב שקדם ליום הבחירות.

==נולדו==
* ה'תר"ז – הרב אריה ליבש הורוויץ, רבה של סטאניסלב (נפטר ב-ה'תרס"ט)
* ה'תרמ"ב – איתמר בן-אב"י, בנו של מחיה השפה העברית אליעזר בן-יהודה והילד העברי הראשון
* ה'תרנ"ד – לוין קיפניס, סופר ומשורר ילדים ישראלי. חתן פרס ישראל לספרות ילדים 1978. (נפטר ב-ה'תש"ן)
* ה'תרנ"ד – הרב חיים שאול ברוק, ראש ישיבות חב"ד "אחי תמימים" בתל אביב ובראשון לציון ומשפיע חב"די מרכזי בישראל. (נפטר ב-ה'תשכ"ה)
* ה'תרס"ו – גאורג זינגר, מנצח ופסנתרן ישראלי (נפטר ב-ה'תשמ"א)
* ה'תרפ"ד – הרב מאיר יהודה גץ, רב הכותל המערבי והמקומות הקדושים (נפטר כ"ג באלול ה'תשנ"ה)
* ה'תרצ"ט – ברוך נחשון, צייר ישראלי
* ה'תשט"ו – הרב משה הררי - פוסק ציוני דתי.
* ה'תשכ"ז – מירי נבו, מנחת טלוויזיה ושדרנית ספורט ישראלית
* ה'תשכ"ז – אייל וייס, מפקד יחידת דובדבן (נהרג ב-ה'תשס"ב)
* ה'תש"ל – צבי יחזקאלי, הכתב לענייני ערבים של ערוץ 10
* ה'תשנ"א – יאיר נתניהו, בנם של ראש ממשלת ישראל בנימין נתניהו ורעייתו שרה נתניהו

==נפטרו==
* ה'תקמ"ב רבי עמרם בן דיוואן, שד"ר ומקובל 
* ה'תרל"ג – הרב אשר מסטולין (השני), האדמו"ר החמישי בשושלת חסידות קרלין
* ה'תרל"ח – רבי יעקב ליינר מאיזביצה, אדמו"ר 
* ה'תשמ"ז – איבון נווז'ן, חסידת אומות העולם ומצילת 4,000 ילדים מיהודי בלגיה (נולדה ב-ה'תרס"א)

----
* י"ד באב – ט"ז באב
* אב

==הערות שוליים==

כ15
י15
עברית בעברית

"עברית בעברית" היא שיטה בהוראת העברית שפותחה על ידי יצחק אפשטיין. עקרונותיה היו: לימוד טבעי הקרוב לאופן שבו נלמדת שפת אם; שיתוף כל החושים; לימוד על דרך האינדוקציה – מהפרט לכלל; ההוראה מדורגת בהיבטים מגוונים: קל מול כבד, קרוב מול רחוק, מוכר מול בלתי מוכר; התבססות על תחומי העניין של הילד; על קשר קרוב עם הסביבה הטבעית; שילוב שירה ומשחק; השפה שימשה כלי לאומי לצורך חידוש ההתיישבות בארץ.

עקרונות אלה התפרסמו במאמר "עברית בעברית", ב"השילוח" ב-1898 ופותחו במהלך השנים לשיטת ההוראה המרכזית בתקופת תחיית הלשון העברית. "זרם העובדים", שדגל בחינוך סוציאליסטי-פועלי, פעל לאורה עד שנות החמישים של המאה ה-20. השיטה נפוצה גם בבתי ספר יהודיים מחוץ לארץ ישראל. בן-ציון טרגן השתמש בה באלכסנדריה שבמצרים מ-1905.

כמאה שנה לפני אפשטיין, מתאר שלמה מיימון באוטוביוגרפיה שלו "חיי שלמה מימון" את שיטת ההוראה בחדר שבו למד כלימוד של עברית ללא הנחיות דקדוקיות כלשהן (דבר הנראה בעיניו פגום מיסודו), ולמעשה כחיקוי של הדרך שבה אדם לומד את שפת אמו. 

== לקריאה נוספת ==
* 
* שלמה הרמתי, שלושה מורים ראשונים, הוצאת יד בן צבי, תשמ"ה.

== קישורים חיצוניים ==
* שלמה הרמתי, '"עברית בעברית": בחינת מהותה, מקורה ודרך התהוותה', לשוננו לעם כב (תשל"א), עמ' [https://hebrew-academy.org.il/wp-content/uploads/עברית-בעברית.pdf 111–124], [https://hebrew-academy.org.il/wp-content/uploads/עברית-בעברית-1.pdf 161–171], [https://hebrew-academy.org.il/wp-content/uploads/עברית-בעברית-2.pdf 229–234]; כג (תשל"ב), [https://hebrew-academy.org.il/wp-content/uploads/עברית-בעברית-3.pdf 18–30], [https://hebrew-academy.org.il/wp-content/uploads/עברית-בעברית-4.pdf 60–72], [https://hebrew-academy.org.il/wp-content/uploads/עברית-בעברית-בחינת-מהותה-מקורה-ודרך-התהוותה.pdf 135–141]
* 
* 
* 
** תגובה: (עמ' 166 ואילך) ([http://www.snunit.k12.il/heb_journals/katedra/63166.html גרסת HTML] באתר סנונית)
* אותיות הפלא - תוכנה ללימוד השפה. משמשת בין השאר להוראת העברית בעברית בבתי ספר יהודיים בהם רוצים להנחיל את השפה הטבעית לילדים החל מגיל הגן. [http://www.lomda.net]
* 
* 

קטגוריה:תחיית הלשון העברית
קטגוריה:פילוסופיה של החינוך
סקסטוס פומפיוס

סקסטוס פומפיוס
מטבע שטבע סקסטוס פומפיוס לציון ניצחונו על אוקטביוס
סקסטוס פומפיוס מגנוס (67 לפנה"ס - 35 לפנה"ס) היה פוליטיקאי רומאי שפעל בתקופת הרפובליקה המאוחרת.

== תולדות חייו ==
סקסטוס פומפיוס היה בנו הצעיר של איש הצבא הרומאי הנודע גנאיוס פומפיוס מגנוס. כשיוליוס קיסר חצה את הרוביקון בשנת 49 לפנה"ס ופתח במלחמת האזרחים, פומפיוס האב אולץ להימלט למזרח בעוד שסקסטוס נשאר ברומא יחד עם אמו החורגת קורנליה מטלה.

אחרי שפומפיוס האב הובס בקרב פארסלוס, הוא נמלט יחד עם אשתו וסקסטוס למצרים, שם סקסטוס חזה בבגידתו של המלך תלמי השלושה עשר שרצח את אביו והגיש את ראשו כמתנה לקיסר.

אחרי הרצח קורנליה חזרה לרומא אולם סקסטוס הצטרף למתנגדיו של קיסר באפריקה, מרקוס פורקיוס קאטו ואחיו הבכור גנאיוס פומפיוס. קיסר הביס את קאטו בקרב תאפסוס בשנת 46 לפנה"ס ואת האחים פומפיוס בקרב מונדה בשנת 45 לפנה"ס. גנאיוס פומפיוס הוצא להורג אולם סקסטוס הצליח להימלט ומצא מקלט בסיציליה.

כשקיסר נרצח ברומא באידו של מרץ 44 לפנה"ס על ידי קבוצת קושרים בראשות גאיוס קסיוס לונגינוס ומרקוס יוניוס ברוטוס, הדבר הוביל לפריצתה של מלחמת אזרחים חדשה בין רוצחיו של קיסר לאנשי הטריאומווירט השני, אוקטבינוס, מרקוס אנטוניוס ומרקוס אמיליוס לפידוס. ההתפתחויות האלו נתנו לסקסטוס הזדמנות לבנות את כוחו בסיציליה מכיוון שהטריאומווירט היו עסוקים בהבסתם של קאסיוס וברוטוס שהיוו איום גדול יותר מאשר סקסטוס.

בשעה שרוצחיו של קיסר הובסו בקרב פיליפי סקסטוס כבר הפך את בסיסו שבסיציליה למרכז ימי חזק של ציו שממנו הוא ערך פשיטות ועסק בשוד ימי ובכך איים על אספקת המזון לרומא. כל ניסיונותיהם של הטריאמווירט למגרו נכשלו ולבסוף הם חתמו איתו חוזה שלום בעיר מיסנום בשנת 39 לפנה"ס. הסיבה לחתימת חוזה השלום הייתה כוונתו של מרקוס אנטוניוס לצאת למלחמה כנגד האימפריה הפרתית ולשם כך הוא נזקק לגייס את כל הכוחות הצבאיים שאפשר היה להשיג.

במסגרת ההסכם ניתן לסקסטוס השליטה בסיציליה, קורסיקה, סרדיניה והפלופונסוס וגם הרשות להיבחר לקונסול של שנת 33 לפנה"ס, בתמורה התחייב סקסטוס לא לפגוע באספקת המזון לאיטליה ולקבל עבדים בורחים לצבאו. בסופו של דבר סקסטוס לא עמד בהסכם והוא נתבטל.

לאחר התפרקות הברית בין אוקטביאנוס לאנטוניוס, אוקטביינוס ניסה להביס שוב את סקסטוס אולם הוא הובס בקרב מסינה בשנת 37 לפנה"ס. כתוצאה מתבוסתו אוקטביאנוס העביר את הפיקוד לאיש הצבא הטוב ביותר שעמד לרשותו מרקוס ויפסניוס אגריפה, אגריפה בנה את ציו של אוקטביאנוס מחדש והביס את סקסטוס בקרב מילאי ובקרב נאולוכוס שנערכו בשנת 36 לפנה"ס, כעבור חודש מתבוסותיו של סקסטוס הצליח אגריפה למגר את כוחותיו לחלוטין וסקסטוס נטש את סיציליה ונמלט למזרח.

סקסטוס נלכד במילטוס והוצא להורג ללא משפט על ידי מרקוס טיטיוס, אחד ממשרתיו של מרקוס אנטוניוס.

== קישורים חיצוניים ==

* 

קטגוריה:רומאים בתקופת הרפובליקה
קטגוריה:אישים שחיו במאה ה-1 לפנה"ס
מראני טביליסי

מראני טביליסי (בגאורגית: მერანი თბილისი, מֶראני תבּיליסי) הוא מועדון כדורגל מהעיר טביליסי, בירת גאורגיה. קבוצת הכדורגל משחקת באצטדיון סינתלה שבטביליסי.

הקבוצה נוסדה במקור בשם מילאן-מראני צנורי ובשנת 2005 שינתה את שמה למראני טביליסי לאחר שעברה לטביליסי.

בעונה 2002/03 סיימה הקבוצה במקום ה-12 (האחרון) בליגת העל הגאורגית, וירדה ליגה. בעונה 2003/04 סיימה הקבוצה במקום השלישי בליגה השנייה של גאורגיה (פירוולי ליגה), אך בעונה 2004/05 סיימה הקבוצה רק במקום ה-14 (מתוך 16) וכמעט ירדה שוב לליגה השלישית של גאורגיה אולם היא נותרה בליגה, עקב הגדלת מספר הקבוצות המשחקות בליגת העל הגאורגית ועליית ארבע קבוצות (במקום שתיים) לליגת העל. בעונה 2005/06 סיימה הקבוצה במקום השני ועלתה שוב לליגת העל הגאורגית.

בעונה 2006/07 עלתה הקבוצה לליגת העל הגאורגית. הקבוצה סיימה את העונה במקום ה-11. במחזור 24, במאי 2007, הפסידה הקבוצה בדרבי לאמרי טביליסי 6:0.

== קישורים חיצוניים ==
* [https://web.archive.org/web/20070927033421/http://www.ligot.net/ftour.php?champ=36&f_team=3620 פירוט משחקי עונה 2006/07], ( )

קטגוריה:קבוצות כדורגל גאורגיות
קטגוריה:טביליסי: מועדוני כדורגל
קטגוריה:קבוצות כדורגל שהוקמו ב-1991
תמיסת רינגר

תמיסת רינגר (Ringer's solution או Ringer’s irrigation) היא תמיסה של מים מזוקקים, המכילה יוני נתרן 130 mM, כלור 109 mM, אשלגן 4 mM, סידן 3 mM וביקרבונט 3 mM. 
התמיסה מאפשרת את המשך פעולתו של הלב למשך מספר שעות לאחר שהוצא מן הגוף, ובכך מוכיחה את חשיבות הסידן לפעולת הלב, בנוסף התמיסה מדגימה את חשיבות ניטרול החומציות הנוצרת כתוצאה מפעילות שריר הלב על ידי ביקרבונט.

תמיסת רינגר היא אם התמיסות הפיזיולוגיות והמדיומים המשמשים להזרקה לבני אדם ובעלי חיים, הן למטרות מחקר והן למטרות רפואיות, בנוסף תמיסת רינגר מהווה את הבסיס לשמירת איברים, רקמות ותאים מחוץ לבעל החיים או האדם- בכך תרמה תרומה משמעותית להשתלת איברים, וגידול תאים בתרבית המאפשרים החזקה או גידול תאים ורקמות מחוץ לבעל החיים.

התמיסה הוצגה על ידי סידני רינגר בסדרת מאמרים בשנים 1882-1883 בכתב העת .J. Physiol. בחירתו של רינגר בלב כמודל מחקרי מבטיחה שהתמיסה תתאים לכל אברי הגוף כיוון שדם מן הלב זורם לשאר האיברים. 
חשיבות הסידן בתמיסה לצורך פעילות שריר הלב התגלתה על ידי רינגר, כאשר ניסה להכין את התמיסה בעצמו, בעת שעוזר המחקר שלו היה בחופשת חג המולד. לאחר שנכשל בהכנת תמיסה שתאפשר את כיווץ הלב התברר לו שעוזר המחקר נהג להכין את התמיסה עם מי ברז, ולא עם מים מזוקקים כפי שהתבקש. כיוון שמי הברז, בניגוד למים מזוקקים, מכילים סידן, תמיסת העוזר פעלה.

== קישורים חיצוניים ==
*סידני רינגר, [http://www.pubmedcentral.nih.gov/articlerender.fcgi?artid=1484946 The Influence of the Inorganic Constituents of the Blood on the Ventricular Contraction], המאמר המקורי המתאר את תמיסת רינגר, 1883.
* 

קטגוריה:פיזיולוגיה
רינגר
Honey, Honey

Honey, Honey (מותק, מותק) הוא הסינגל השני של להקת אבבא ב-1974 והוא כלול באלבום ווטרלו.

==השיר==
"Honey, Honey" נכתב על ידי ביורן אולבאוס, סטיג אנדרסון ובני אנדרסון, בביצוע אנייטה פלסקו ואנני-פריד לינגסטאד. השיר הוקלט בשוודית, בנוסף לגרסה האנגלית. זו הייתה ההקלטה הרשמית האחרונה של אבבא בשוודית, והייתה הבי-סייד של הסינגל השוודי "ווטרלו". הגרסה האנגלית של "Honey, Honey" שוחררה עם "השיר של קינג קונג" בבי-סייד.

== הצלחה ==
נכון לאפריל 2020 מונה ההשמעות של השיר ברשת הזרמת המדיה ספוטיפיי עומד על כ-26 מיליון.

== קישורים חיצוניים ==

קטגוריה:שירי 1974
קטגוריה:סינגלים מ-1974
קטגוריה:שירי אבבא
קטגוריה:שירים ממאמה מיה!
קטגוריה:שירים באנגלית
קטגוריה:סינגלים שהגיעו למקום הראשון בשוודיה
קטגוריה:שירי כסף בממלכה המאוחדת
קטגוריה:סינגלים בהוצאת פולידור רקורדס
הרמס 1500

הרמס 1500 היה כלי טיס בלתי מאויש (כטב"ם) המיועד לדרגי הגיס והפיקוד שפותח על ידי חץ הכסף, חברה-בת של אלביט מערכות. הוא הוגדר ככטב"ם MALE - Medium Altitude Long Endurance (רום בינוני, שהיה ממושכת), והוא היה הכטב"ם הגדול ביותר במשפחת כטב"מי ההרמס של אלביט מערכות, הכוללת גם את ההרמס 180, ההרמס 450 וההרמס 900. לאחר שנכשל מסחרית חברת אלביט מערכות החליטה להפסיק לפתחו ולשווקו. 
==היסטוריה==
ההרמס 1500 פותח במקור על ידי חברת "חץ הכסף" (שהייתה בשליטת חברת אל-אופ ואחר מוזגה עם "אלביט מערכות"). הוא פותח במימון משותף של משרד הביטחון וחברת "חץ הכסף", ונועד לאספקת מידע חזותי ואלקטרוני בזמן אמת, ביום ובלילה. הוא תוכנן לבצע גם משימות כגון סיור חופים, ניטור אזורי דיג, ניטור ובקרת מפגעים אקולוגיים.

ביוני 1998 הכטב"ם ביצע בהצלחה את טיסת הבכורה שלו, שארכה 55 דקות, ובה הגיע למהירות של 110 קשר. במהלך הטיסה גם טס באופן אוטונומי, ללא הנחיות מהקרקע. הוא הוצג לראשונה ללקוחות בינלאומיים ב בפברואר 2000. 

בסוף 2002 הוא הוצע לחיל האוויר הטורקי, ללא הצלחה, במסגרת מכרז שערך לרכש כטבמי"ם, ואף הוצג בתערוכת הנשק הדו-שנתית של טורקיה, בבסיס חיל האוויר הטורקי באנקרה. ביוני 2003 הוא הוצג ב.

ביוני 2005 הודיעה אלביט כי תפתח גרסה חדשה של ההרמס 1500 עבור משימות סיור ימי. הגרסה הושקה באוקטובר 2008, אך חיל האוויר הישראלי בחר בהרון 1 "שובל ים" של התעשייה האווירית לישראל. מספר שנים אחר כך הפסיקה אלביט את פיתוח ושיווק ההרמס 1500.

== מאפיינים ==
ההרמס 1500 יכול לשאת מטען ייעודי (מטע"ד) במשקל 350 ק"ג, ולשהות באוויר יותר מ-24 שעות בגובה של עד 30,000 רגל. הוא מונע על ידי שני מנועי רוטאקס 914, בעלי 100 כוח סוס כל אחד, המותקנים תחת שתי כנפיו. שלדתו עשויה מחומרים מרוכבים. ההרמס 1500 מצויד במערכות אוויוניקה יתירות, המגדילות את אמינותו, והוא מסוגל לטוס באופן אוטונומי על-פי נתיב טיסה שהוגדר לו לפני המשימה, עם אפשרות התערבות של המפעיל במהלך ביצוע המשימה. הוא בעל כן נסע מתקפל, ומסוגל להמריא ממסלול המראה ולנחות עליו.

== בקרה ושליטה ==
תחנת השליטה הקרקעית של ההרמס 1500 היא מדגם אחיד ומסוגלת לשלוט על כל הכטב"מים ממשפחת ההרמס. ניתן להתקין אותה בתצורה נייחת או ניידת. המערכות בתחנת השליטה כוללות מערכות לניהול משימה ולעיבוד והפצה של המידע המגיע בזמן-אמת מחיישני הכטב"ם. מערכות אלו מאפשרות את הפעלת הכטב"ם על ידי מפעיל יחיד. השליטה בהרמס 1500 יכולה להיעשות באמצעות תקשורת בקו-ראיה או באמצעות תקשורת לווינית לטווחים שמעבר לטווח ראיה.

== מטענים ייעודיים ==
עם המטענים הייעודיים שההרמס 1500 יכול לשאת נמנים: חיישן אלקטרו-אופטי/תת-אדום לתצפית ביום ובלילה, מכ"ם מִפְתָּח סינתטי (SAR), ציוד ממסר ואחרים.

== לקוחות ==
ההרמס 1500 נמכר לדרום אפריקה, ארגנטינה וסינגפור, כמו גם לגופי מדע אזרחיים, אשר משתמשים בו לצורכי מיפוי.

== מאפיינים (הרמס 1500) ==
=== מאפיינים כלליים ===
*מוטת כנפיים: 15 מטר
*אורך גוף: 9.4 מטר
*משקל המראה: 1,500 ק"ג
*משקל מטען מרבי: 350 ק"ג
*הספק זמין למטען: 9.8 קילו-וואט

=== ביצועים ===
* טווח: 200 ק"מ (תקשורת בקו-ראייה; גדול יותר בעזרת ממסר)
* שהות באוויר: יותר מ-24 שעות
* סייג רום: 
* מהירות מרבית: 
* מהירות שיוט: 

==הערות שוליים==

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
הרמס 180

הרמס 180 בטיסה
הרמס 180 הוא כלי טיס בלתי מאויש (כטב"ם) טקטי המיועד לדרגי הגדוד והחטיבה שפותח על ידי חץ הכסף, חברה-בת של אלביט מערכות. הוא הכטב"ם הקטן ביותר במשפחת כטב"מי ההרמס של חץ הכסף, הכוללת גם את ההרמס 450 וההרמס 1500. 

== תפעול ==
הרמס 180 יכול לשאת מטען ייעודי (מטע"ד) במשקל 32 ק"ג, ולשהות באוויר יותר מ-10 שעות בגובה של עד 15,000 רגל. הוא מונע על ידי מנוע רוטרי יחיד מתוצרת UEL בעל 38 כוח סוס עם מדחף דוחף. שלדתו עשויה מחומרים מרוכבים. ההרמס 180 מצויד במערכות אוויוניקה יתירות, המגדילות את אמינותו, והוא מסוגל לטוס באופן אוטונומי על-פי נתיב טיסה שהוגדר לו לפני המשימה, עם אפשרות התערבות של המפעיל במהלכה. ההרמס 180 מסוגל להמריא באמצעות מעוט ולנחות באמצעות מצנח וכרית אוויר. בנוסף ניתן להרכיב לו כן נסע קבוע וכך לאפשר לו להמריא גם ממסלול המראה ולנחות עליו.

תחנת השליטה הקרקעית של ההרמס 180 היא מדגם אחיד ומסוגלת לשלוט על כל הכטב"מים ממשפחת ההרמס. ניתן להתקין אותה בתצורה נייחת או ניידת. המערכות בתחנת השליטה כוללות מערכות לניהול משימה ולעיבוד והפצה של המידע המגיע בזמן-אמת מחיישני הכטב"ם. מערכות אלו מאפשרות את הפעלת הכטב"ם על ידי מפעיל יחיד. השליטה בהרמס 180 יכולה להיעשות באמצעות תקשורת בקו-ראייה.

עם המטענים הייעודיים שההרמס 180 יכול לשאת נמנים: חיישן אלקטרו-אופטי/תת-אדום לתצפית ביום ובלילה עם ציין לייזר, וציוד ממסר לקשר טקטי.

תוכנית ה"ווטשקיפר" לציוד צבא בריטניה בכטב"מים טקטיים למשימות סיור ומודיעין כללה בתחילה את ההרמס 180 וההרמס 450 שנועדו להיכנס לשירות תחת הכינויים WK180 ו-WK450 בהתאמה, אך לבסוף הוחלט כי רק כטב"מי הרמס 450 יירכשו.

== מאפיינים (הרמס 180) ==
=== מאפיינים כלליים ===
* מוטת כנפיים: 6 מטר
* אורך גוף הכלי: 3.47 מטר
* משקל המראה: 195 ק"ג
* משקל מטען מרבי: 32 ק"ג
* הספק זמין למטען: 1.2 קילו-וואט
* משקל דלק מרבי: 40 ק"ג

=== ביצועים ===
* טווח: 150 ק"מ
* שהות באוויר: יותר מ-10 שעות
* סייג רום: 15,000 רגל
* מהירות מרבית: 105 קשר בגובה פני הים
* מהירות שיוט: 71 קשר בגובה 6,000 רגל

== קישורים חיצוניים ==
* [http://www.elbitsystems.com/lobmainpage.asp?id=204 הרמס 180], באתר אלביט מערכות

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
Money, Money, Money

"Money, Money, Money" (בתרגום חופשי לעברית: כסף, כסף, כסף) הוא שיר של אבבא שהוקלט ב-1976 ויצא לאור ב-1 בנובמבר של אותה שנה, ביחד עם "Crazy World" בתור הבי-סייד של הסינגל. אפשר למצוא אותו באלבומם "Arrival". עד היום, "Money, Money, Money" נשאר אחד מהשירים הכי אהובים של אבבא. השיר זכה לתוארי זהב בצרפת ובריטניה, הגיע למקום הראשון במצעדים שבועיים רבים ברחבי העולם (ביניהם בגרמניה, מקסיקו, אוסטרליה), וברוב המדינות הגיע לעשירייה הראשונה.

הבי-סייד הוקלט כבר בשנת 1974, כחלק מההקלטות לאלבום ABBA.

==השיר==
"Money, Money, Money" נכתב על ידי בני אנדרסון וביורן אולבאוס. ביצעה אותו אנני-פריד לינגסטאד. הוא שוחרר מאוחר יותר ב-1976, ישר אחרי ההצלחה העולמית של "Dancing Queen". הסגנון המוזיקלי של השיר, והקליפ שליווה אותו הזכירו מאוד את הסרט 'קברט'. במאי הקליפ, לאז הלסטרום, הכיר ב-"Money, Money, Money" כקליפ הטוב ביותר שהוא ביים ללהקת אבבא .

== קישורים חיצוניים ==

קטגוריה:שירי אבבא
קטגוריה:שירים ממאמה מיה!
קטגוריה:שירים באנגלית
קטגוריה:שירים על כסף
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת פולאר מיוזיק
הלגיון התשעה עשר

הלגיון התשעה עשר (בלטינית: Legio XIX) היה לגיון רומאי, שהוקם על ידי אוקטביוס בשנת 41 לפנה"ס, בזמן מלחמת האזרחים ברומא והתקיים עד השמדתו על ידי כוחותיו של ארמיניוס בקרב יער טויטובורג בשנת 9.

== היסטוריה ==
=== מלחמת האזרחים והתקופה הקיסרית ===
אוקטביוס הקים את הלגיון התשעה עשר בשנת 41 לפנה"ס אחרי קרב פיליפי, במהלך מלחמת האזרחים ברומא.

הלגיון התשעה עשר נלחם בקרב נאולוכוס וקרב מילאי בשנת 36 לפנה"ס תחת פיקודו של מרקוס ויפסניוס אגריפה כנגד סקסטוס פומפיוס. הניצחון בקרבות סימן את מיגורו של פומפיוס, והסרת האיום שהוא היווה על איטליה.

ווטרנים של הלגיון התשעה עשר יושבו בפיזה בשנת 30 לפנה"ס והלגיון עצמו הוצב באזור הריין, כשבסיסו נקבע בעיר קלן. הלגיון לקח חלק במסעי המלחמה שנערכו כנגד השבטים הגרמאניים על ידי דרוסוס בשנים 13-9 לפנה"ס וטיבריוס בשנים 8-5 לפנה"ס. כמו כן, הלגיון השתתף בדיכויו של המרד בפאנוניה.

=== קרב יער טויטובורג ===

פובליוס קווינקטיליוס וארוס מונה להקים את הפרובינקיה החדשה גרמניה בשנת 7, בשנת 9 הוא הוזהר על ידי ארמיניוס, מנהיג שבט הכרוסקים שהיה בן ברית של רומא על מרד והציע לעזור בדיכויו.

וארוס הסכים ולקח את הלגיון התשעה עשר יחד עם הלגיון השבעה עשר והלגיון השמונה עשר כדי להימנע מסכנה שיארבו להם. וארוס נמנע מלהוליך את צבאו בדרכים הצבאיות הידועות; באותו זמן ארמיניוס יצא לכאורה, לאסוף בעלי ברית מקומיים.

כשווארוס והלגיונות נכנסו לתוך יער טויטובורג הבלתי מוכר להם, הם הותקפו על ידי כוחותיו של ארמיניוס. הלגיונות שלא יכלו לשמור על מבנה הצעידה והלחימה המקובל בצבא הרומאי ביער הסבוך, הפכו טרף קל לכוחותיו של ארמיניוס ובקרב שנערך הם הושמדו לחלוטין.

תשעה עשר
השריר התת-בריחי

השריר התת-בריחי (TA: Musculus subclavius) הוא שריר עגול הממוקם מתחת לעצם הבריח. מיקומו מספק הגנה מסוימת על כלי הדם התת-בריחיים במקרה של שבר של עצם הבריח. השריר מחבר בין עצם החזה לעצם הבריח כך שפעולתו מעגנת את עצם הבריח למפרק החזה והבריח ומניעה למטה את העצם.

== תיאור ==
תחילתו של השריר התת-בריחי במפגש הצלע הראשונה והסחוס הצלעי, בקדמת אחת מרצועות מפרק החזה והבריח.

חלקו המרוחק של השריר נאחז בפן התחתון של השליש האמצעי של עצם הבריח.

== עצבוב ==
השריר התת-בריחי מעוצבב על ידי שורשי העצב הצוואריים החמישי והשישי (C5, C6) דרך עצב תת-הבריח (Nervus subclavius).

== תמונות נוספות ==
באיורים הבאים מסומנים באדום אזורי אחז של שרירים:
<gallery>
תמונה:Gray115.png|עצם בית החזה והסחוס הצלעי במבט קדמי
תמונה:Gray201.png|הפן התחתון של עצם הבריח השמאלית
</gallery>

==קישורים חיצוניים==

תת בריחי
שמורת יער אודם

[[שלג ביער אודם, פברואר 2008]]
חזירי בר ביער אודם, אפריל 2005]]
שְׁמוּרַת יַעַר אֹדֶם היא שמורת טבע השוכנת בצפון רמת הגולן, דרומית לכפר עין קנייא, מערבית מהכפר בוקעאתא ולקיבוץ אל-רום, דרומית מהכפר מסעדה וסביב מושב אודם.

== גאוגרפיה ==
שטחה של השמורה הוא 19,340 דונם. השמורה הוכרזה תחילה בשטח של 11 אלף דונם באמצעות צו אלוף ביוני 1972. כיום השטח המיועד לשמורה הורחב, ולאחר אישורו הוא אמור לעבור הכרזה מחודשת.

מקור שם השמורה הוא בשם ההר, ששמו ניתן לו עקב צבעו של הר הגעש עליו הוא שוכן - הר שצבעו אדום (ונקרא בערבית: תל אל-אחמר). צבע אדמת ההר אדום. לעיתים קוראים לשמורה שמורת יער מסעדה או שמורת נחל סער.

כביש 987 ממסעדה לגוב-געש חוצה את השמורה מצפון לדרום.

יער אודם נמצא בתחום השמורה והיא מהווה את השמורה השנייה בגודלה בגולן (אחרי שמורת יער יהודיה). יש בה חורש מפותח ותופעות געשיות מיוחדות. כל פני השטח מכוסים סלעים בזלתיים. 

==מאפיינים==
אקלים השמורה מאופיין בריבוי משקעים (כ-1000-800 מ"מ בשנה). בזכות ריבוי המשקעים, כיסוי קרקע עבה, ובעיקר איסור כריתת עצים בשמורה לאורך עשרות שנים, התפתח בה יער ים-תיכוני. ביער זה גדלים עצים כגון אלון מצוי, אלון התולע, אגס סורי, שזיף הדב, אלה ארצישראלית, לבנה רפואי, אוג הבוסקאים ועוזרר חד-גלעיני. עליהם מטפסים שיחים כגון יערה איטלקית, פואה ועוד. כן מאופיין היער בצמחייה צפופה של סיסנית הבולבוסין, ובפרחי חורף כגון בר-נורית חרמשי, אביבית בינונית ורקפת יוונית. באביב פורחים סחלבן החורש, מירונית סרגלית, שנק החורש, בן-חורש רחב-עלים ומינים שונים של כרכום. כן גדלות ביער מגוון פטריות.

בעלי חיים המאפיינים את השמורה הם חזיר בר, זאב, קיפוד אירופי, יערון קטן וגדול, נברן השדה, נמנמן הסלעים, יערון צהוב צוואר, קוצן, שועל, דורבן וחדף מצוי.

שטח היער מאופיין בתופעת הג'ובות (גב געש), בורות בקוטר מ-30 ועד 200 מטרים ועומק של עד 60 מטרים, המכוסים בצמחיית היער. בשמורה 17 "ג'ובות" (בערבית "ג'ובאת" - בור טבעתי בעל קירות תלולים כלפי פנים) מתוך ה-23 המצויות בצפון הגולן והן מכוסות בחורש עבות. למעט ג'ובת מסעדה, לא מצטברים בהן מים. הבור הגדול ביותר הוא "אלג'ובה אלכבירה" (הג'ובה הגדולה), הממוקם במרחק של 1.5 ק"מ מצפון מערב להר אודם. חלק מהחוקרים טוענים כי הג'ובות נוצרו בעקבות בועת גז גדולה שנלכדה בתוך הלבה הנוזלית, שנקרשה לקרום בזלת קשה, כך נותר חלל תת-קרקעי מתחת לקרום בזלתי; בשלב מסוים הקרום קרס ואז נחשף החלל. אפשרויות אחרות הן שהג'ובות נוצרו מהתפוצצות של גז דחוס, שנוצר כאשר מאגמה מותכת פגשה בתת-קרקע מי תהום והם הפכו לקיטור דחוס וגרמו לפיצוץ; או שהבורות מהווים תופעה קרסטית של חלל בסלעי גיר שנוצר מתחת לקרום בזלת דק שקרס פנימה.

==לקריאה נוספת==
* עמנואל הראובני, קום והתהלך בארץ: מדריך שמורות טבע בישראל, הוצאת זמורה ביתן, 1993

==קישורים חיצוניים==

* [http://www.inature.info/wiki/%D7%A9%D7%9E%D7%95%D7%A8%D7%AA_%D7%99%D7%A2%D7%A8_%D7%90%D7%95%D7%93%D7%9D יער אודם], באתר iNature
* [http://www.education.gov.il/tiyulim/ms134.htm מסלול טיול למשפחות בשמורה]

==הערות שוליים==

יער אודם, שמורת
קטגוריה:שביל הגולן
קטגוריה:קו התלים הישראלי
קטגוריה:אודם
תמיסת הרטמן

תמיסת הרטמן
תמיסת הרטמן או תמיסת לקטט רינגר היא תמיסה פיזיולוגית המשמשת להזרקה תוך ורידית לבני אדם ולבעלי חיים.

התמיסה מורכבת מן היונים נתרן 130 מילימולר, כלור 109 mM, אשלגן 4 mM, סידן 3 mM ולקטט 28 mM, התמיסה דומה לתמיסת רינגר פרט ללקטט המחליף את יון הביקרבונט. הלקטט שבתמיסה עוזר בטיפול נגד חמצת מטבולית (מצב המאופיין בעליית חומציות הדם, ונגרם כתוצאה מירידת נפח הנוזלים בדם או מאי ספיקת כליות) שלא נגרמה עקב עליה בחומצה לקטית. ההיגיון מאחורי מתן התמיסה לחולים עם חמצת הוא שתוצרי פירוק הלקטט בכבד נוגדים את החמצת המטבולית ובכך מסייעים לגוף להיחלץ ממנה. קצב הטיפול המקובל הוא 20-30 מיליליטר בשעה לכל קילוגרם משקל גוף.

התמיסה משמשת לעירוי נוזלים במקרים של התייבשות, טראומה גופנית, ניתוח או כווייה, כמו כן היא משמשת להגברת שתן בחולים הסובלים מאי ספיקת כליות.

התמיסה היא איזוטונית - הלחץ האוסמוזי בתמיסה זהה לזה שבדם.

התמיסה הוצגה לראשונה על ידי רופא הילדים אלקסיס הרטמן בשנות השלושים של המאה העשרים כטיפול בילדים חולי חמצת. פיתוח זה של הרטמן היה שדרוג של תמיסה שפיתח סידני ריינגר בשנות ה-80 של המאה ה-19.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה
הרטמן
האודיטוריום (חיפה)

תרשים מתחם האודיטוריום
האודיטוריום של חיפה או מרכז רפפורט לתרבות ואמנות הוא משכן למופעים הנמצא בשכונת מרכז הכרמל. מדי שנה מבקרים בו כרבע מיליון צופים במופעים השונים.

== היסטוריה ==
האודיטוריום תוכנן על ידי חתן פרס ישראל ויקיר העיר חיפה, האדריכל אל מנספלד והאדריכל דניאל חבקין, נחנך ב-1974 ושופץ על ידי משרד האדריכלים מנספלד-קהת בשנת 2000. הוא משמש כאולם הבית של התזמורת הסימפונית חיפה וכאולם הקבוע של התזמורת הפילהרמונית הישראלית בעת הופעותיה בחיפה. מתקיימים בו מופעי מחול, מוזיקה ובידור. באולם 1,139 מקומות ישיבה, חדרים לשימוש האמנים והתפאורה, וטרקלין כניסה רחב המשמש גם לתערוכות.

האודיטוריום, השוכן בשדרות הנשיא, הוא חלק מקומפלקס תרבות בשם "מרכז רפפורט לתרבות ואמנות". סמוך לו עומד "בית הכט" (לשעבר "בית רוטשילד"), שבו מתקיימים חוגים ופעילויות קהילתיות. למבנה האודיטוריום מקושרים שני אולמות נוספים קטנים יותר - סינמטק חיפה, ו"אולם רפפורט", המשמש בעיקר לקונצרטים. ב-2006 הוקם מתחת למבנה קניון בשם "כיכר האודיטוריום".

מדי שנה נערכים באודיטוריום טקס הפתיחה וטקס הנעילה של פסטיבל הסרטים הבינלאומי בחיפה, ומוקרנים בו ובאולמות הסמוכים לו סרטים רבים כחלק מהפסטיבל. המתחם מארח אירועים שנתיים נוספים, כ"פסטיבל יוצרים יוצאים" בחודש מרץ ו"ביכורי יין וגבינות" בחג השבועות.

בעת בנייתו חופה המבנה בפיסות אבן כבפסיפס. במהלך השנים נשר החיפוי והיה צורך להחליפו. בשנות ה-90 צופה הבניין מחדש בחיפוי מתכתי.

== קישורים חיצוניים ==

* [http://www.ethos.co.il/אודיטוריום.html אודיטוריום חיפה] באתר אתו"ס - החברה לאמנות תרבות וספורט חיפה
* [http://www.tour-haifa.co.il/modules/article/view.article.php/c20/125 אודיטוריום חיפה] באתר העמותה לתיירות ונופש חיפה

== הערות שוליים ==

אודיטוריום
קטגוריה:חיפה: תרבות
קטגוריה:רובע כרמל
קטגוריה:ישראל: אולמות קונצרטים
קטגוריה:מבנים ואתרים שתכנן אל מנספלד
קטגוריה:ישראל: אודיטוריומים
צ'אווין

אסטלת ראימונדי, נמצאה בחפירות בצ'אווין דה הואנטאר
מפה המראה את השטח שבו התקיימה התרבות, וכן את שטח השפעתה
צ'אווין (מספרדית: Chavín) הייתה תרבות דרום אמריקנית עתיקה, שהתקיימה לחופי האוקיינוס השקט ומורדותיו המערביים של רכס הרי האנדים, בשטח הנמצא כיום במדינת פרו המודרנית.
בני הצ'אווין, שהתקיימו בין השנים 1,000 ל-300 לפני הספירה לערך, הניחו את היסודות התרבותיים למרבית התרבויות המאוחרות בהרי האנדים, בהן אימפריית האינקה.

==היסטוריה==
בני הצ'אווין שלטו בשיאם בהרי האנדים המערביים ולאורך חופי פרו (של ימינו) מהעיר נאסקה בדרום ועד לגבול עם אקוודור. 
העיר צ'אווין דה ואנטאר (Chavín de Huantar) הוקמה במרכז הרכס המרכזי שבהרי האנדים כמרכז דתי-פולחני וחיו בה כ-3,000 איש. נשמרו שרידים רבים מהעיר, הממוקמת כ-250 קילומטרים צפונית ללימה בירת פרו המודרנית. 

במרכז העיר התגלה מתחם גדול הבנוי בצורת אמפיתיאטרון, ושם כנראה התקיימו חלק מהטקסים הדתיים. מסביב למתחם נמצאו תעלות תת-קרקעיות שעל פי ההשערה שימשו ליצרת שאון גדול כשהמים שבהן התנגשו והתערבלו, בעת טקסים דתיים.

==תרבות==
בני הצ'אווין התפרנסו מקדרות, אריגה ואף בניית כלים ועבודות ממתכות שונות. תחום המטלורגיה התפתח מאוד בתקופתם. תזונתם של בני הצ'אווין התבססה על חקלאות (בעיקר תירס, דלעת ושעועית) ועל ציד של אלפקות, למות וחזירי ים. 
בני הצ'אווין לא האמינו בכלי נשק, אך הודות לדתם המיוחדת והשפעתם התרבותית הרבה על העמים שסביב, לא סבלו מיריבות כלשהי בינם לבין מי מהעמים השכנים. לא מוכרת שום צורת כתב שבה השתמשו בני הצ'אווין.

==דת==
דתם של בני הצ'אווין הייתה מבוססת על ריבוי אלילים ועל שימוש בסמי הזיה, המופקים מפירותיו של קקטוס מסוג סן-פדרו. הטקסים של בני הצ'אווין בצ'אווין דה ואנטאר היו מוקד עלייה לרגל למאמינים רבים מהאזור.

היגואר היה חיה קדושה וחשובה בדתם והוא מוטיב החוזר על עצמו בממצאים שונים הקשורים בבני הצ'אווין. באתר הארכאולוגי צ'אווין דה ואנטאר נמצאו פסלים ותחריטים רבים של ראשים, חציו ראש יגואר וחציו השני ראש אדם.

==ראו גם==
* היסטוריה של פרו
* צ'אווין דה ואנטאר

==לקריאה נוספת==
*תרבויות קדומות ביבשת אמריקה, מאת נחום מגד, הוצאת משרד הביטחון, 2006

==קישורים חיצוניים==

* 
* 

קטגוריה:הרי האנדים
קטגוריה:אינדיאנים
קטגוריה:אמריקה הדרומית: תרבויות ארכאולוגיות
Whatever People Say I Am, That's What I'm Not

Whatever People Say I Am, That's What I'm Not (בתרגום חופשי: מה שאנשים אומרים עלי, זה מה שאני לא) הוא אלבום הבכורה של להקת האינדי רוק, ארקטיק מאנקיז. האלבום הוקלט באולפני צ'אפל ויצא ב-23 בינואר 2006.המגזינים NME ו-TIME הכתירו את אלבום זה לאלבום הטוב ביותר לשנת 2006. כמו כן הוא זכה למכירות רבות בבריטניה ובארצות הברית. מגזין NME, דירג את האלבום במקום ה-82 ברשימת "500 האלבומים הטובים ביותר בכל הזמנים של NME".<ref></ref> בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-371.<ref></ref>

== עטיפת האלבום ==
על עטיפת האלבום מופיע חבר של הלהקה כריס מק'לור. התמונה צולמה בשעות המוקדמות של הבוקר לאחר שהלהקה נתנה לו ולמכריו 70 פאונד לבזבז באותו לילה.
אותה תמונה העלתה מספר התנגדויות ממועצות בריאות שונות הטוענות שהיא מעודדת עישון. מנהל הלהקה דחה את הטענות ונימק שהמצולם לא רק שנראה לא נהנה מהסיגריה, אלא אפילו סובל.

== רשימת שירים ==

כל השירים נכתבו על ידי סולן הלהקה, אלכס טרנר, מלבד "Still Take You Home" שלכתיבתו הצטרף ג'יימי קוק.

==סינגלים==

==קישורים חיצוניים==

== הערות שוליים ==

קטגוריה:אלבומי בכורה מ-2006
קטגוריה:אלבומי ארקטיק מאנקיז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:זוכי פרס המוזיקה הבריטית
סדאן

סדאן (Sedan) היא עיר וקומונה בצפון צרפת, בחבל גראנד אסט. היא ממוקמת בסמיכות לגבול בלגיה על גדת הנהר מז, ומשמשת כנקודה אסטרטגית לחציית הנהר. בשל מיקום זה היוו העיר וסביבתה זירת קרבות לאורך הדורות. אוכלוסיית העיר כיום מונה כ-20,000 נפש, והיא משמשת כמושב 3 נפות מקומיות.

==היסטוריה==
העיר סדאן החלה להתפתח סביב טירת סדאן שנבנתה בעיקול הנהר מז, החל מ-1424. במאה ה-16 הוכרה סדאן כנסיכות ריבונית של למשפחת האצולה לה טור ד'אוברן, שקבעה את דת הנסיכות כפרוטסטנטית. ככזו, שימשה סדאן עיר מקלט לפליטים פרוטסטנטים בעת מלחמות הדת בצרפת במהלך המחצית השנייה של המאה ה-16. בין הפרוטסטנטים שנהרו לעיר היו משכילים ואנשי מקצוע מיומנים בתחומים רבים, שתרמו לפריחתה הכלכלית והתרבותית של העיר והיא נודעה כמרכז משגשג של אומנות. 1641 הצליחה הנסיכות, בעזרת סיוע מן האימפריה הרומית הקדושה, להביס את הכוחות הצרפתים בקרב לה מארפאה (Bataille de la Marfée), אך בעקבות זאת החל מצור צרפתי על העיר שהסתיים באובדן עצמאותה של הנסיכות והעברתה לשלטון צרפתי ב-1642. תחת השלטון הצרפתי נמשך שגשוגה הכלכלי של סדאן, והיא נודעה בעיקר בתעשיית הבדים שלה שהיוותה את מרכז כלכלתה עד המאה ה-19.

במלחמת צרפת–פרוסיה (1870-1871) התנהל בסביבת העיר קרב סדאן קרב בין גייסות הקיסרות הצרפתית של נפוליאון השלישי לבין פרוסיה (גרמניה לעתיד), בנוכחות הקיסר נפוליאון השלישי. הקרב החל ב-1 בספטמבר 1870. 135,000 החיילים הצרפתים, בפיקודו של המצביא פטריס דה מק-מהון, אוגפו וכותרו על ידי 220,000 החיילים הפרוסיים בפיקודו של הלמוט פון מולטקה הזקן. מפקדתו של מק-מהון נפגעה במהלך הקרבות, והוא עצמו נפצע, דבר שהקשה על ניהול המערכה הצרפתית. הצרפתים ניסו לפרוץ את המצור מספר פעמים, אך נכשלו. הגרמנים החלו לבסוף בהפצצה ארטילרית קשה על העיר, והביאו לכניעתם של הכוחות הצרפתיים בראשות הקיסר. אבדות הגרמנים היו כ-9,000 איש, לעומת 17,000 לצרפתים. נפילתו של נפוליאון השלישי סיימה את תקופת הקיסרות השנייה, והביאה להכרזת הרפובליקה הצרפתית השלישית. תבוסה זו לגרמניה החדשה (שהתאחדה בעקבות המלחמה) נחרטה בזיכרון הלאומי הצרפתי כעלבון צורב, והובילה ליריבות הגרמנית-צרפתית, שנמשכה במלחמת העולם הראשונה ובמלחמת העולם השנייה.

במלחמת העולם השנייה התנהל בעיר קרב בין גרמניה הנאצית לכוחות צרפת הרפובליקנית, בין ה-13 ל-15 במאי 1940. העיר הותקפה במפתיע משני צדיה, ושבירת מערך ההגנה הצרפתי ("קו מאז'ינו") פתחה את הדרך למרכז צרפת ולכיבושה המוחלט בידי גרמניה. בכך סבלו הצרפתים מתבוסה שנייה מידי גרמניה בדיוק במקום שבו נפל נפוליאון השלישי. הדבר תרם לתחושות מרמור כלפי שלטון וישי וגרמניה, ושיחק לידי התעמולה של כוחות "צרפת החופשית" בראשות הגנרל הגולה שארל דה גול ממקום מושבו שבלונדון.

==טירת סדאן==
אתר הביקור המוכר ביותר בסדאן הוא טירת סדאן, טירת המבצר הגדולה ביותר באירופה. הטירה משתרעת על שטח בנוי של 30,000 מ"ר על פני 7 מפלסים, והיא כיום השריד האחרון שנותר לביצורים המסיביים שהגנו על העיר.

== ערים תאומות ==

* 

==ראו גם==
* בית הכנסת סדאן

==קישורים חיצוניים==

* 
* 
* 

קטגוריה:שמפאן-ארדן: ערים
קטגוריה:גראנד אסט: ערים
קטגוריה:יישובים שהוקמו במאה ה-15
פשוש (עיתון)

פָּשׁוֹשׁ היה עיתון ילדים שיצא 8 פעמים בשנה. העיתון ראה אור לראשונה ב-1974. בעיתון כתבות, צילומי צבע, חידונים ושעשועונים בנושא טבע, אקטואליה ואיכות סביבה.

העורכת הראשונה של העיתון הייתה גלילה רון־פדר-עמית, אשר ושימשה בתפקיד בין השנים 1973—1975. הסופר עמוס בר מונה לעורך ב-1978 ושימש בתפקיד במשך 24 שנים. 

בשנת 1999 מכרה החברה להגנת הטבע את העיתון למגזין "ארץ וטבע" ובשנת 2004 יצא גיליון העיתון האחרון.

בשנת 2011 יצא גיליון אוסף מיוחד הכולל שעשועונים.

==הערות שוליים==

קטגוריה:ישראל: עיתוני ילדים ונוער
קטגוריה:ישראל: כתבי עת למדע פופולרי
קטגוריה:החברה להגנת הטבע
גן האם

התכנסות למופעים בגן האם לאחר מצעד הגאווה בחיפה יוני 2023

גן האם הוא גן ציבורי ובו מדשאה גדולה ומולה במה להופעות ציבוריות, וכן דוכני מזון, הנמצא במרכז הכרמל בחיפה. במהלך השנה מתקיימות בגן הופעות שונות וקונצרטים בתרומת עיריית חיפה.

הגן ממוקם בשדרות הנשיא, ליד התחנה העליונה של הכרמלית. בסמוך אליו נמצאים גן החיות של חיפה והמכון הביולוגי, ובהמשך הגן נמצא נחל לוטם.

== היסטוריה ==
מרטין שניידר, איש מסיון הכרמל בנה את ביתו ב-1913, ברחוב התשבי (של היום). לבית צורפה גינה שהיוותה לימים בסיס לגן האם.

עם הקמת מרכז הכרמל בשנות ה-40 של המאה ה-20 הפך הגן למקום נופש והתרועעות ושמו "גן הצנובר" נגזר מרחוב הצנובר הסמוך, שנקרא על שם עצי האורן שנשתלו בכל הכרמל.

הגן היה הבסיס לתוכנית ריכרד קאופמן לתכנון גן גדול בנחל לוטם (ואדי טאטר).

לאחר מלחמת העולם השנייה הפקיעו שלטונות המנדט את השטח ועם הקמת המדינה הגן נמסר לידי עיריית חיפה.

בשנת 1951 הציע ראש עיריית חיפה, אבא חושי, לטעת את "גן האם והילד" לכבוד יום האם, אותו בקש לקבוע בחנוכה 1951. שטח הגן היה 51 דונם. שנה לאחר מכן ניטע בהמשך הגן פארק לאומי שכלל 200 דונם יער. ביוני 1954 הוצב הפסל "ילד מחלל בחליל" של הפסל אריה רזניק בגן האם. בפברואר 1955 הוצב פסל נוסף, "ציפייה לציון" של הפסל וולפונג מאיר-מיכאל.

גן האם שימש לקונצרטים והופעות שונות לקהל הרחב ולקבלות פנים.

בגן האם, שגודלו היה 400 דונם, תוכנן להיבנות פוניקולר, אך הוא לא נבנה לבסוף מטעמים תקציביים. הגן שולב עם גן החיות ונבנתה בו במה אקוסטית שמשמשת להופעות חיות (בעיקר בתקופת הקיץ). שמו ניתן לו על ידי אבא חושי כחלק מתפיסת עולמו שדגלה בסולידריות חברתית ומיקומה של האם במשפחה. בתחילה הותקנו משאבות ובריכה קטנה על מנת להזרים מים לנחל לוטם, אך לאחר זמן מה הופסקה פעילות המשאבות, מחמת חיסכון במים, והמבנה נשאר בשיממנו עד היום.

בתקופה בה שימש אריה גוראל ראש העיר, נבנתה במקום שדרת בתי קפה, שפגמה, לדעת חלק מהתושבים, ביופיו של הגן.

על שם הגן נקראה התחנה העליונה של הכרמלית הסמוכה אליו. ב-2018 שונה שמה לתחנת "מרכז הכרמל".

גן האם משמש להתכנסות בסוף מצעד הגאווה בחיפה מאז שעבר לצעוד בכרמל. המצעד צועד בשדרות מוריה ובשדרות הנשיא ומסתיים בגן האם

==ראו גם==

==קישורים חיצוניים==

==הערות שוליים==

קטגוריה:רובע כרמל
קטגוריה:חיפה: גנים ופארקים
איבר (תורת הקבוצות)

בתורת הקבוצות, איבר הוא פריט מתוך קבוצה. קבוצה מוגדרת באמצעות האיברים השייכים אליה. בתורת הקבוצות הנאיבית איבר יכול להיות כל עצם גשמי או מופשט, אך בדרך כלל איבר הוא אובייקט מתמטי. ניתן להציג קבוצה באמצעות סוגריים מסולסלים, שביניהם מפורטים כל איברי הקבוצה (כל האיברים שונים זה מזה, ואין חשיבות לסדר הופעת האיברים), למשל הנוסחה <math>A=\{a,19,7\}</math> אומרת שקבוצה בשם <math>A</math> מכילה שלושה איברים: האות האנגלית <math>a</math> והמספרים 19 ו־7. ניתן גם להגדיר קבוצה באמצעות כלל המגדיר את תכונות איברי הקבוצה. למשל הנוסחה <math>z\}</math> הוא מספר שלם חיובי זוגי <math>A=\{z:</math>, מגדירה את הקבוצה שאבריה הם כל המספרים הטבעיים הזוגיים (ורק הם).

היחס הבסיסי בין איבר לקבוצה הוא השייכות ביניהם. כאשר איבר <math>\ x</math> שייך לקבוצה <math>\ A</math> מסמנים זאת בצורה <math>x\in A</math> ונאמר ש־<math>\ A</math> כוללת את <math>\ x</math> או ש־<math>\ x</math> שייך ל־<math>\ A</math>, אם אינו שייך נסמן זאת <math>x\not\in A</math>. קבוצה שאין בה איברים קרויה הקבוצה הריקה, שסימנה <math>\emptyset</math>.

מקובל לחלק קבוצות לפי גודלן, או עוצמתן:
* קבוצה בעלת עוצמה סופית, או קבוצה סופית, היא קבוצה שבה מספר סופי של איברים (גם הקבוצה הריקה היא קבוצה סופית).
* קבוצה שמכילה אינסוף איברים היא בעלת עוצמה אינסופית, או קבוצה אינסופית.
קבוצות אינסופיות ניתן להגדיר רק על ידי כלל המגדיר את אברי הקבוצה – אך יש כללים שהשימוש בהם יוצר פרדוקסים. כדי להימנע מפרדוקסים כאלו, נוצרה תורת הקבוצות האקסיומטית. בתורה זו כל האובייקטים באשר הם, הם קבוצות, ולכן כל איבר הוא בעצמו קבוצה.

==דוגמאות==
* כלב הוא איבר בקבוצה {כלב, חתול, צרצר} ולכן נסמן {כלב, חתול, צרצר} <math>\in</math> כלב. פיל איננו איבר בקבוצה זו ולכן נסמן {כלב, חתול, צרצר} <math>\notin</math> פיל. זוהי קבוצה סופית בעלת שלושה איברים.
* תהי S הקבוצה {x הוא\היא אזרח.ית סין בתאריך 5.2.2024: x}<math>S=</math>: כל אזרח של סין בתאריך המצוין הוא איבר ב־<math>S</math>. בפרט <math>S</math> <math>\in</math> חו ג'ינטאו. זוהי קבוצה סופית שמספר איבריה גדול מאוד, וייתכן שמספר זה אינו ידוע.
* 3 הוא איבר בקבוצת כל המספרים החיוביים השלמים שהיא קבוצה אינסופית. נסמן את השיוך כך: {כל המספרים החיוביים השלמים} <math>\in</math> 3.

==קישורים חיצוניים==
* 
* 

קטגוריה:תורת הקבוצות

ru:Множество#Элемент множества